Drie kinders sterf in ongeluk wat lewe van vyf eisVyf mense is in die ongeluk in Uitsig, Bloemfontein, dood. (Foto: ER24) Vyf mense, drie van hulle kinders, is Saterdagaand dood in ŉ ongeluk tussen ŉ minibussie en nog ŉ voertuig op Monumentweg in Uitsig, Bloemfontein. Ineke van Huyssteen, woordvoerder van ER24, het gesê paramedici was omstreeks 19:00 op die toneel. Die minibus het langs die pad op sy kant gelê en nog ŉ voertuig het in die middel van die pad gestaan. Die mense in die voertuig is op die toneel dood. Drie ander mense in die voertuig het beserings opgedoen wat van ernstig tot matig wissel, het Van Huyssteen gesê. “Die bestuurder van die minibus was in die voertuig vasgekeer en die brandweerdiens moes hom met die hulp van lewenskake bevry. Hy is ernstig beseer.” Paramedici van verskeie nooddienste het pasiënte op die toneel behandel voordat hulle na hospitale vir verdere sorg geneem is. Die polisie ondersoek die voorval.